Pustec

Pustec (vuosina 1973–2013 Liqenas) on kunta ja sen keskuskylä Korçën maakunnassa Albaniassa. Se sijaitsee Prespajärven rannalla lähellä Kreikan ja Pohjois-Makedonian rajaa. Vuoden 2023 väestönlaskennan mukaan kunnassa oli 1 843 asukasta. Pustecin kunnan pinta-ala on 198,68 neliökilometriä. Se rajoittuu etelässä Devollin, lännessä Maliqin ja Pogradecin, pohjoisessa Makedonian Resenin ja kaakossa Kreikan Préspesin kuntiin. Kuntaan kuuluu 9 kylää. Sen asukkaat ovat makedonialaisia. Alueella sijaitsee Prespan kansallispuisto. Nähtävyyksiin kuuluu Maligradin saari. Lähteet Aiheesta muualla Kunnan sivusto